El dictador yera dascendencia gallega. Exercía sobrel país un control de fierru que duró décades. Solo esistíal partíu oficial, el del réxime, lúnicu. Namás un sindicatu. Unos medios de comunicación única y esclusivamente al serviciu del caudillu y de la so censura. Nos años más duros miles de ciudadanos fueren asesinaos y munchos miles más tuvieron dexiliase. De seguro que munchos de los questo llean tendrán yá nel maxín a un individuu y a un llugar del  planeta bien cercanu, pero non, nin lunu nin lotru son de nuestro, por más que nos suene lescenariu. Esti añu, nel entamu del sieglu XXI, en Xixón, Asturies, Reinu dEspaña, Unión Europa, hai quien cellebra lo anterior con tol enfotu y atacao darguyu. Esti añu, la Fiesta de les Asociaciones enfótase nel 50 aniversariu de la revolución castrista. Esti añu, otru eventu de la izquierda plural xixonesa cellebra la vixencia de la dictadura como forma de gobiernu. Y después vienen col so meapilismu progre naguando por metese en Fondures. Mal, señores de la progresía desnortiada, mui mal. Ser demócrata ye incompatible con xustificar lausencia de democracia. Si nun entienden esto, por favor, polo menos sían modestos y nun semperren tanto en dar llecciones al restu la humanidá.